**ПРЕГЛЕД ЧЛАНОВА КОЈИ СЕ МЕЊАЈУ У СТАТУТУ ГРАДСКЕ ОПШТИНЕ**

 **ПАЛИЛУЛА (’’Службени лист Града Ниша'', број 123/08 и 109/12)**

 Члан 3

Територија Градске општине Палилула одређена је Статутом града Ниша и чине је подручја насељених места, односно подручја катастарских општина које улазе у њен састав, и то:

Насељено место Катастарска општина

 Ниш - део Ниш - "Бубањ" - део

 Ниш - "Ћеле Кула" - део

Ниш - део: обухваћен је границом која полази од железничког моста на Нишави, пругом до триангле, наставља пругом Ниш - Димитровград до КО Суви До,границом катастарских општина Суви До, Габровац, Доње Власе, границом општине Дољевац, границом катастарских општина Паси Пољана, Бубањ, Доње Међурово, Ново Село до Нишаве, Нишавом до железничког моста.

Насељено место Катастарска општина

Лалинац Лалинац

Крушце Крушце

Мрамор Мрамор

Мраморски поток Мрамор

Девети Мај Ново Село

Чокот Чокот

Доње Међурово Доње Међурово

Горње Међурово Горње Међурово

Бубањ Бубањ

Паси Пољана Паси Пољана

Доње Власе Доње Власе

Габровац Габровац

Бербатово Бербатово

Вукманово Вукманово

Суви До Суви До

Члан 13

Послове правне заштите имовинских права и интереса Градске општине Палилула, по овлашћењу, врши Градско јавно правобранилаштво.

Члан 14

Градска општина Палилула обавља послове из своје надлежности утврђене Статутом града:

1. доноси Статут, буџет и завршни рачун буџета градске општине;

2. доноси програме и спроводи пројекте развоја градске општине и стара се о унапређењу општег оквира за привређивање у градској општини, у складу са актима града;

3. оснива месну заједницу, односно други облик месне самоуправе по прибављеном мишљењу грађана, у складу са законом, Стаутом града и овим Статутом;

4. даје мишљење на просторне и урбанистичке планове који се доносе за њено подручје;

5. образује комуналну инспекцију, стара се о одржавању комуналног реда у градској општини и спроводи прописе којима се уређује комунални ред, у складу са законом и актима града;

6. спроводи поступак исељења бесправно усељених лица у станове и заједничке

просторије у стамбеним зградама;

7. доноси годишњи програм, предузима мере за спречавање штета и учествује у организацији заштите од елементарних и других већих непогода и заштите од пожара и ствара услове за њихово отклањање, односно ублажавање њихових последица, у складу са прописима града;

8. уређује и обезбеђује коришћење пословног простора којим управља, утврђује висину накнаде за коришћење пословног простора и врши надзор над коришћењем пословног простора, у складу са посебном одлуком града;

9. учествује у изради програма изградње, одржавања, управљања и коришћења сеоских пољских и других некатегорисаних путева;

10. штити и унапређује животну средину и стара се и обезбеђује услове за очување, коришћење и унапређење подручја са природним лековитим својствима;

11. уређује и утврђује начин коришћења и управљања сеоским водоводима, изворима, јавним бунарима и чесмама;

12. утврђује културне и спортске манифестације од значаја за Градску општину;

13. стара се о развоју угоститељства, занатства, туризма и трговине на свом подручју, уређује радно време, места на којима се могу обављати угоститељске делатности и друге услове за њихов рад;

14. стара се о коришћењу пашњака и одлучује о привођењу пашњака другој култури;

15. уређује и организује вршење послова у вези са држањем и заштитом домаћих и егзотичних животиња;

16. подстиче и помаже развој задругарства;

17. одлучује о постављању монтажних објеката на јавним површинама у складу са

планом и прописом града;

18. одлучује о одржавању и уређивању гробаља на свом подручју у складу са прописима града;

19. предлаже мере за уређење и одржавање спољног изгледа стамбених и пословних објеката, зелених површина, дечјих игралишта, објеката јавне расвете и саобраћајних знакова и сл;

20. обезбеђује пружање правне помоћи грађанима за остваривање њихових права;

21. уређује организацију и рад мировних већа;

22. помаже развој различитих облика самопомоћи и солидарности са лицима са инвалидитетом, као и са лицима која су суштински у неједнаком положају са осталим грађанима и подстиче активности и пружа помоћ организацијама инвалида и другим социјално-хуманитарним организацијама на свом подручју;

23. подстиче развој културно-уметничког аматеризма;

24. прописује прекршаје за повреде прописа градске општине;

25. уређује и обезбеђује употребу имена, грба и другог симбола градске општине;

26. израђује планове одбране за своје подручје у складу са планом града;

27. извршава прописе и опште акте града и градске општине и

28. обавља и друге послове од непосредног интереса за грађане, у складу са законом, Статутом града, другим прописима града и овим Статутом.

Члан 21

 Скупштина Градске општине је највиши орган Градске општине који врши основне функције локалне власти, утврђене Уставом, законом, Статутом града Ниша и овим Статутом.

 Скупштину Градске општине чине одборници, које бирају грађани на непосредним изборима, тајним гласањем, у складу са законом, Статутом града Ниша и овим Статутом.

 Скупштина Градске општине је конституисана избором председника Скупштине градске општине и постављењем секретара Скупштине градске општине.

Члан 30

Скупштина Градске општине Палилула:

1) доноси Статут, Одлуку о организацији Управе Градске општине и Пословник, уз сагласност Скупштине града;

2) доноси буџет и завршни рачун градске општине;

3) доноси програм развоја градске општине и појединих делатности у складу са програмом развоја града;

4) даје претходно мишљење на програм развоја Града, програм уређивања грађевинског земљишта, просторни план града, као и на урбанистичке планове, који се односе за подручје градске општине;

5) одлучује о обележјима и празнику градске општине и установљава јавна признања градске општине;

6) одлучује о сарадњи и удруживању са градским општинама у земљи и иностранству, уз сагласност Скупштине града;

7) доноси прописе и друге опште акте из своје надлежности;

8) у складу са законом расписује референдум о питањима од значаја за локалну заједницу, изјашњава се о предлозима садржаним у грађанској иницијативи и утврђује предлог одлуке о самодоприносу;

9) бира и разрешава председника Скупштине и заменика председника Скупштине;

10) поставља и разрешава секретара Скупштине;

11) бира и разрешава председника градске општине, заменика председника градске општине и чланове Већа градске општине;

12) даје сагласност на употребу имена, грба и другог обележја градске општине;

13) оснива месне заједнице у селима и може образовати месне заједнице и друге облике месне самоуправе у градским насељима (кварт, четврт, рејон и сл.), уз сагласност Скупштине града;

14) образује органе, организације и службе за потребе градске општине;

15) обавља и друге послове, у складу са законом, Статутом града, другим прописима града и овим Статутом.

Члан 31

Већином гласова од укупног броја одборника Скупштина Градске општине одлучује у следећим случајевима:

- о доношењу и изменама Статута градске општине,

- о доношењу буџета градске општине,

- о давању претходног мишљења на програм развоја града, програм уређивања грађевинског земљишта, просторни план и урбанистичке планове града који се односе на подручје градске општине,

- о симболима, празнику и другим обележјима градске општине,

- о расписивању референдума и самодоприноса за подручје градске општине,

- о избору и разрешењу председника и заменика председника Скупштине,

- о избору и разрешењу Председника и заменика Председника градске општине,

- о избору и разрешењу чланова Већа градске општине,

- о оснивању месних заједница и других облика месне самоуправе.

Члан 37

''Стална радна тела Скупштине су:

1. Комисија за омладину,

2. Комисија за спорт,

3. Комисија за социјална питања,

4. Комисија за културу, образовање и историјско наслеђе,

5. Комисија за комуналне делатности и за рад са саветима грађана,

6. Комисија за привреду, одрживи развој и заштиту животне средине,

7. Комисија за пројекте и предузетништво,

8. Комисија за родну равноправност и једнаке могућности''.

Члан 38

**''Комисија за омладину** даје мишљења о питањима од значаја за младе и о њима обавештава органе градске општине, иницира, даје препоруке и учествује у изради локалне омладинске политике у области образовања, спорта и културе, даје предлоге за унапређење учешћа младих у јавном животу; даје препоруке за разне видове неформалне едукације младих (семинари и сл), одржава комуникацију са институцијама, организацијама и појединцима који се баве омладинском проблематиком, иницира и предлаже различита омладинска истраживања, даје мишљења о спречавању насиља и криминалитета и другим областима од значаја за младе и обавља и друге послове утврђене Пословником Скупштине Градске општине.

**Комисија за спорт** разматра предлоге прописа и других аката из области спорта и даје предлоге за развој и унапређење спорта и јавних спортских објеката, прати спортске манифастације, као и примену прописа из ове области и обавља и друге послове утврђене Пословником Скупштине Градске општине.

**Комисија за социјална питања** разматра питања из области здравствене и социјалне заштитe, предлаже мере и активности које имају за циљ решавање здравствених и социјалних проблема грађана и породица на територији градске општине и обавља друге послове на унапређењу ових области и обавља и друге послове утврђене Пословником Скупштине Градске општине.

**Комисија за културу, образовање и историјско наслеђе** разматра предлоге прописа и других аката из области образовања, културе, разматра и подноси предлоге Скупштини о питањима који се односе на заштити објеката културно-историјског наслеђа, иницира и учествује у организовању културно - образовних манифестација од значаја за Градску општину и обавља и друге послове утврђене Пословником Скупштине Градске општине.

**Комисија за комуналне делатности и за рад са саветима грађана** разматрапредлоге прописа и других аката из области комуналних делатности, разматра питања од непосредног интереса за грађане уобласти комуналног уређења и даје предлоге за решавање одређених комуналних проблема, координира саветима грађана усклађује њихове међусобне односе, усмерава и подстиче њихов рад, даје предлоге за решавање одређенох проблема, разматра њихове захтеве и обавља и друге послове утврђене Пословником Скупштине Градске општине.

**Комисија за привреду, одрживи развој и заштиту животне средине** разматра планове и програме развоја, прати стање и проблеме у раду и развоју привреде, прати стање рада и развоја приватног предузетништва, указује на проблеме са којима се суочавају приватни предузетници, разматра питања из области пољопривреде и развоја села, разматрa предлогe одлука и других аката из ове области (укључујући занатство, угоститељство и туризам) на подручју градске општине, предлаже активности и предузимање мера на

побољшању развоја ових области, даје предлоге о заштити и унапређењу животне средине и стара се и обезбеђује услове за очување коришћење и унапређење подручја са природним лековитим својствима обавља и друге послове утврђене Пословником Скупштине Градске општине.

**Комисија за пројекте и предузетништво учествује** у изради стратешких и појединачних планова развоја у областима од значаја за Градску општину Палилула, прати и даје мишљења о њиховој реализацији, даје мишљења о предлозима развојних пројеката, предлаже активности и предузимање мера на побољшању развоја ове области обавља и друге послове утврђене Пословником Скупштине Градске општине.

 **Комисија за родну равноправност и једнаке могућности** прати остваривање равноправности полова, предлаже активности и предузимање мера, посебно оних којима се остварује политика једнаких могућности на нивоу градске општине обавља и друге послове утврђене Пословником Скупштине Градске општине''.

Члан 43 став 1

''Председници Одбора могу бити на сталном раду''.

Члан 52

Председник Градске општине представља Веће градске општине, сазива и води његове седнице, одговоран је за законитост рада Већа градске општине и дужан је да обустави од примене одлуку Већа градске општине за коју сматра да није у сагласности са законом.

Члан 56

У Управи Градске општине Палилула образују се унутрашње организационе јединице за вршење сродних послова.

Руководиоце организационих јединица у Управи градске општине распоређује начелник у складу са правилником о унутрашњем уређењу и систематизацији радних места. ПРЕДСЕДНИЦА СКУПШТИНЕ

 Адриана Анастасов